APSTIPRINĀTS

21.05.2018. ar rīkojumu Nr.1-10/111

**IEKŠĒJIE NOTEIKUMI**

Dobelē

2018.gada 21.maijā Nr. 5

**Izglītojamo uzņemšanas kārtība Dobeles Valsts ģimnāzijas vispārējās vidējās izglītības programmās**

Izdota saskaņā ar Ministru kabineta 2012. gada 28.februāra

noteikumu Nr.149 „Noteikumi par kārtību, kādā izglītojamie

tiek uzņemti vispārējās izglītības iestādēs un atskaitīti no tām, un

obligātajām prasībām izglītojamo pārcelšanai uz nākamo klasi”

11. Punktu un Dobeles Valsts ģimnāzijas nolikuma 10.1. apakšpunktu

1. **Vispārīgie noteikumi**
2. Noteikumi nosaka kārtību, kādā Dobeles valsts ģimnāzija (turpmāk - DVĢ) organizē izglītojamo uzņemšanu vispārējās vidējās izglītības programmās (10.-12.klasē).
3. Izglītojamo uzņemšana notiek pirms mācību gada sākuma, komplektējot klases un mācību gada laikā, ja ir brīvas vietas.
4. Izglītojamo maksimālo skaitu klasē un atveramo klašu skaitu nosaka Dobeles novada pašvaldība.
5. **Uzņemšanas komisija**
6. Izglītojamo (turpmāk - pretendenti) uzņemšanu organizē ar DVĢ direktora rīkojumu izveidota uzņemšanas komisija.
7. Uzņemšanas komisija veic pretendentu izvērtēšanu saskaņā ar šiem noteikumiem.
8. **Dokumentu pieņemšana un iesniedzamie dokumenti**
9. Lai pretendentu pieteiktu DVĢ uzņemšanai vispārējās vidējās izglītības programmās (10.-12.klasē), likumiskais pārstāvis vai pretendents, kurš sasniedzis pilngadību, iesniedz DVĢ direktoram adresētu vienotas formas iesniegumu (turpmāk – iesniegums).
   1. Papildus pretendents uzrāda:
      1. apliecību par vispārējo pamatizglītību un sekmju izrakstu,
      2. iepriekšējās klases liecību,
      3. centralizēto eksāmenu pamatizglītības sertifikātu,
      4. personu apliecinošu dokumentu.
   2. Papildus pretendents iesniedz:
      1. pretendents, kurš sasniedzis pilngadību - izrakstu no stacionārā/ambulatorā pacienta medicīniskās kartes (veidlapa Nr. 027/u),
      2. vienu fotogrāfiju 3x4 cm skolēnu apliecībai.
   3. Iesniegumu un tam pievienotos dokumentus iesniedz DVĢ kancelejā ar direktora rīkojumu izsludinātā pieteikšanās termiņā, kurš tiek publicēts Dobeles Valsts ģimnāzijas elektroniskajā vietnē [www.dvg.lv](http://www.dvg.lv).
   4. Iesniegumi tiek reģistrēti secīgi rindas kārtībā.
   5. Mācību gada laikā iesniegtos iesniegumus izvērtē uzņemšanas komisija šajos noteikumos minētajā kārtībā.
10. **Prasības pretendentiem**
11. DVĢ uzņemšanai vispārējās vidējās izglītības programmās (10.-12.klasē) var pieteikties pamatizglītību ieguvušie pretendenti, kuriem:
    1. iepriekšējās klases liecībā nav fiksēti neattaisnoti kavējumi vairāk kā 20 stundas mācību gadā,
    2. sekmju izrakstā vērtējumi mācību priekšmetos un eksāmenos nav mazāki par 4 ballēm.
12. **Vērtēšanas kārtība un kritēriji**
13. Uzņemšanai DVĢ vidējās izglītības programmās uzņemšanas komisija summē katra pretendenta mācību priekšmetos un eksāmenos iegūtos vērtējumus:
    1. Matemātikas, dabaszinību un tehnikas virziena izglītības programmā (kods 31013011) - matemātikas, fizikas, ķīmijas, bioloģijas vērtējumus gadā un eksāmena vērtējumus matemātikā un latviešu valodā,
    2. Humanitāri sociālā virziena izglītības programmā (kods 31012011) - latviešu valodas un literatūras, 1.svešvalodas, vēstures vērtējumus gadā un eksāmena vērtējumus latviešu valodā un svešvalodā,
    3. Profesionāli orientētā virziena izglītības programmā (komerczinībās) (kods 31014011) - matemātikas, ģeogrāfijas, vēstures, 1.svešvalodas vērtējumus gadā un eksāmena vērtējumus matemātikā un latviešu valodā.
14. Pēc vērtējumu sasummēšanas uzņemšanas komisija rezultātus fiksē protokolā, sagatavojot uzņemamo izglītojamo sarakstus pa programmām prioritārā secībā, sākot ar izglītojamo, kurš ieguvis augstāko punktu skaitu, kā arī ņemot vērā uzņemamo izglītojamo un atveramo klašu skaitu.
15. Prioritāri tiek uzņemti tie izglītojamie, kuri ir ieguvuši augstāko punktu skaitu izvēlētajā izglītības programmā.
16. Rezultātus izglītojamie un viņu likumiskie pārstāvji var uzzināt DVĢ kancelejā zvanot pa tālruni 63722549. Rezultātus rakstiski uz iesniegumā norādīto e-pasta adresi paziņo 3 (trīs) darba dienu laikā pēc uzņemšanas komisijas rezultātu apkopošanas.
17. Rezultātus var apstrīdēt 3 (trīs) darba dienu laikā Dobeles Valsts ģimnāzijas direktoram.
18. **Uzņemšanas kārtība**
19. Pēc uzņemšanas komisijas rezultātu apkopošanas un paziņošanas direktora izziņotā laikā tiek organizētas nokomplektēto klašu izglītojamo un viņu likumisko pārstāvju tikšanās ar klases audzinātājiem un sapulce, kuras laikā tiek noslēgts līgums par izglītojamo uzņemšanu un mācībām DVĢ.
20. Pēc līguma noslēgšanas izglītojamais ar direktora rīkojumu tiek uzņemts DVĢ.
21. Uzņemšana mācību gada laikā var notikt, ja ir brīvas vietas klasēs, ņemot vērā šajos noteikumos pretendentiem noteiktās prasības.
22. **Noslēguma jautājums**
23. Skolas iekšējie noteikumi Nr.5 “Izglītojamo uzņemšanas kārtība Dobeles Valsts ģimnāzijas vispārējās vidējās izglītības programmās” stājas spēkā 2018.gada 21.maijā.